दिवचलः साखळे पालिका मंडळाचो नगराध्यक्ष राजेश सावळ हाणे साखळी पालिका मंडळाची वेंचणून लडोवचो ना. टू गेदर फॉर साखळी ह्या पॅनलांतल्या उमेदवारांक वेंचून हाडपा खातीर आपूण वावुरतलों अशें ताणे सांगलें.
 सावळ हाचो प्रभाग हे खेपे बायलां खातीर आरक्षीत केला. हेर प्रभागांत वेंचणूक लडोवपाचे नदरेन तांणे पळोवणी केल्या उपरांत वेंचणून लडोवपा ना असो निर्णय घेतलो. साखळे पालिका वाठाराचे उदरगती खातीर आमी येवजण्यो तयार करून त्यो चालीक लावपाचो प्रामाणीक यन्त केलो. साखळेतले मतदार हेय खेपे आमच्या पॅनलाक जैतिवंत करतले असो हावेश ताणे उक्तायला.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 